**MAFIA LOCAL RIGHTS PROGRAM (LRP)**

**Utangulizi.**

Wilaya ya Mafia ni miongoni mwa wilaya nane za Mkoa wa Pwani.Wilaya zingine ni Kibaha, Rufiji, Kibiti, Kisarawe, Mkuranga, Chalinze na Bagamoyo. Kijiografia ,Wilaya ya Mafia ni kisiwa ndani ya bahari ya Hindi eneo la kusini mwa Mkoa wa Dar es Salaam umbali wa Kilometa 195. Wilaya ya Mafia ina ukubwa wa eneo lenye kilomita za mraba 972 , kati ya hizo 407 ni nchi kavu na 565 ni bahari. Hili ni eneo la kimkakati kwa shughuli za uvuvi na Utalii. Wilaya ina visiwa vingine vidogo ambavyo ni Chole, Jibondo, Juani, Bwejuu, Nyororo, Mbarakuni and shungimbili (Nyororo, Mbarakuni and shungimbili ni kambi za wavuvi).Wilaya ya Mafia imepakana na Wilaya ya Mkuranga upande wa Kaskazini Magharibi, Rufiji na Kilwa Kusini Magharibi.Kwa mujibu wa sensa ya watu na makazi ya mwaka 2012 , Wilaya ya Mafia ina jumla ya wakazi 46,438 (22,954 / 49.43% me na 23,484 / 50.57%, ke) kwa kiwango cha ongezeko cha 1.5 kwa mwaka ukilinganisha na sensa ya mwaka 2002 ambapo Wilaya ya Mafia ilikuwa na wakazi 40,801 (20,716 me na 20,085 ke , ambao 49.2% walikuwa Me na 50.8% Ke ( chanzo: Ofisi ya Mipango Mafia). Hii ilikuwa idadi ya wakazi wakati LRP Mafia ilipo ingia mara ya kwanza.

**NJIA KUU ZA UCHUMI**

**Kilimo**

Kilimo ndio shughuli kuu ya kiuchumi Kwa jamii ya watu wa Mafia. Ardhi inayofaa kwa kilimo ni kiasi cha hekta 26,000. Sekta hii imeajiri 60% ya nguvu kazi ikifuatiwa na uvuvi .Pia, 60% ya mazao ya chakula yanayo zalishwa Wilaya ya Mafia ni pamoja na Mpunga,Mihogo, viazi vitamu, Ndizi, Mbogamboga na Matunda kama Maembe, Machungwa, Mapapai na Mananasi.Ili kutosheleza mahitaji ya chakula , mazao mengine huagizwa toka Wilaya jirani za Rufiji na Mkoa wa Dar-es- salaam .Mazao ya biashara yanayo zalishwa Mafia ni Nazi na Korosho.Hatahivyo sekta ya kilimo Wilaya ya Mafia inakabiliwa na changamoto nyingi kama Teknolojia duni, wakulima kushindwa kufanya kilimo kikubwa kwa kukosa mitaji , changamoto za kijiografia na mfumo wa soko usioendelea.

**Uvuvi**

Uvuvi ndio shughuli kuu ya kiuchumi ambayo hutegemewa zaidi ya 80% ya wakazi wa Mafia na kuchangia 65-70% ya mapato ya Wilaya. Wilaya ya Mafia ni maarufu kwa uzalishaji wa samaki ambao huuzwa katika soko la samaki Dar Es Salaam. Aina za samaki wanaopatikana ni pamoja na Nguru, Kamba, Pweza na Ngisi. Kwa mujibu wa Afisa Mipango wa Wilaya (DPLO) kumekuwa na ongezeko la uzalishaji, toka tani11,340.20 mwaka 2006 hadi tani 220,000 mwaka 2011. Samaki hutumiwa kwa chakula nyumbani, vilevile kama chanzo cha mapato. Zaidi ya 7% ya samaki wanaovuliwa kwa mwaka husafirishwa nje ya nchi kupitia viwanda vya uchakataji samaki vyenye matawi Wilayani Mafia, ikiwa ni pamoja na TANPESCA, SHAMEZ na PRIME OCEANS. Hata hivyo uvuvi mdogomdogo unafanyika kiasili huku idadi kubwa ya wavuvi wakiwa hawana uwezo wa kuchakata samaki. Kwa sehemu kubwa soko limetawaliwa na sekta binafsi wakati ambao jamii kubwa ya wavuvi ikitumia zana hafifu na mbinu duni za kuvua, jambo ambalo ni changamoto kubwa kwao kwani hawawezi kwenda kuvua samaki kwenye kina kirefu cha bahari ambako kuna samaki wengi Zaidi. Ni kweli kusema kwamba sekta ya uvuvi Wilaya ya Mafia bado sio rasmi na vijana wengi hawavutiki wala hawana ari ya uvuvi

**Historia ya ActionAid Wilayani Mafia**

Action Aid Tanzania ilianza kufanya kazi kisiwani mafia mwaka 2008 ikiongozwa na Mpango Mkakati (Country Strategy Paper -CSP II) na vipaumbele vyake vilikuwa katika elimu, Utawala, Haki za wanawake, Kilimo na usalama wa chakula. LRP ilianza na watendaji wawili kabla hawajaongezeka hadi wanne ambao wameifikisha LRP ilipo leo ikiwa na mafanikio makubwa. Zipo changamoto nyingi ambazo zilionekana Mafia ambazo LRP ilifanikiwa kushughulikia sambamba na maeneo yake ya kimkakati: Kutokuwa na soko la uhakika kwa mazao ya biashara ya kilimo na samaki, ( inadequate access to inputs for both cash crops and fish products), uhaba wa upatikanaji wa huduma bora za ugani na teknolojia sahihi katika uvuvi. Katika elimu , Kiwango cha juu cha wanafunzi wanaoacha shule za msingi, mwaka 2011 wasichana waliongoza kwa kiwango cha 1.5 sawa na 2% huku sababu zikiwa ni ujauzito na ndoa za utotoni , kutopatikana elimu bora kunakosababishwa na mazingira duni ya ufundishaji na ujifunzaji pamoja na kasi ndogo ya mabadiliko kwa shule za sekondari na za msingi. Katika haki za wanawake suala lilikuwa ni ndoa katika umri mdogo na za kulazimishwa , mimba za utotoni kwa wanafunzi , kukosa haki za kumiliki mali kwa wanawake , uwakilishi duni wa wanawake katika nafasi za siasa.

Katika kutafuta fedha, LRP Mafia ilianza na watoto 226 kwa ufadhili toka Sweden na sasa kuna jumla ya watoto 749 kwa ufadhili toka Sweden na Uingereza. LRP Mafia hutegemea ufadhili wa watoto kama chanzo kikuu cha mapato.

Zipo shughuli mbalimbali ambazo LRP Mafia imefanya sambamba na maeneo ya kimkakati yaliyo tajwa hapo juu na ili kuweza kufafanua masuala mbalimbali yaliyojitokeza wakati wa utekelezaji wa nadharia ya LRP. Mafanikio makubwa tangu kuanzishwa kwa ActionAid Mafia LRP ni kama ifuatavyo:-

|  |  |  |  |
| --- | --- | --- | --- |
| **Na** | **Eneo la mkakati** | **Hali ya utekelezaji** | **Mafanikio** |
| 1. | Haki za wanawake | * Utambuzi wa wanajamii 2(Me na Ke) toka vijiji 20 ambao ni majasiri na imara.
* Kuongezeka kwa uelewa kuhusu haki za wanawake .vikundi 8 vya haki za wanawake vimeundwa.
* Mafunzo kuhusu uongozi kwa wanawake ngazi ya vijiji na wilaya yamefanyika awamu 5
* Mafunzo kuhusu afya ya uzazi na masuala ya kujamiiana yamefanyika kwa wanawake,CDF na wasichana.
* Utafiti kuhusu mstakabali wa watoto baada ya wazazi kupeana talaka umefanyika.
* Kuunda sauti ya pamoja ya wanawake kiwilaya
* Kushirikiana kwa pamoja na kupata ofisi ya Sauti ya Wanawake Mafia (SAWAMA)
* Kuwezesha Asasi ya wanawake kufanya mikutano ya uhamasishaji kwa jamii kubwa , viongozi wa vijiji,Dini , kuhusu haki ya huduma ya afya ya uzazi
 | * ActionAid imewajengea uwezo mwakilishi wa maendeleo wa jamii(Community Development Facilitator –CDF) 4 walio shiriki kugombea nafasi za uongozi wa serikali za mitaa (3me, 1 ke)
* CDF 2 walichaguliwa kuwa wenyeviti wa vijiji, wanawake 4 toka vikundi vya haki za wanawake wamekuwa wajumbe wa Halmashauri za vijiji katika uchaguzi uliokuwa na ushindani sana
* Kuongezeka kwa idadi ya wanawake katika nafasi za uongozi ngazi za vijiji toka 0.03% miaka 4 iliyopita na sasa 25% kutokana na uchaguzi wa serikali za mitaa kwa ulio pita.
* Tumefanikiwa kupunguza mimba na ndoa za utotoni
* Kutoa mafunzo mbalimbali kama Afya ya uzazi salama, Haki ardhi na mafunzo ya wanawake na uongozi
* Kuwawezesha wanawake kufanya maamuzi katika ngazi ya familia
* Tumefanikiwa kuunda muunganiko wa kiwilaya na kupata jina la (SAUTI YA WANAWAKE MAFIA- SAWAMA)
 |
| 2. | Elimu (Ufadhili)Mradi wa Kuendeleza haki Shuleni (Action for Children Rights- ACRE) | * Kutoa madawati 520 yaliyo gawanywa kwa shule za msingi 11 na kunufaisha wanafunzi 1040
* Kutoa vifaa vya ujenzi kwaajili ya ofisi ya walimu na darasa moja , shule ya msingi Kibaoni.
* Ujenzi wa bweni la wasichana linalo chukua wanafunzi 48 katika shule ya sekondari Baleni.
* Uchimbaji wa visima 2 vya maji shule ya msingi Gonge na Zahanati ya Marimbani.
* Ujenzi wa matundu 8 ya choo shule ya msingi Kiegeani
* Ukarabati wa zahanati ya kijiji cha Marimbani
* Kutoa baiskeli 14 kwa CDF 14, na Mwakilishi wa kijamii ( Community Resources Person CRPs) toka vijiji14 ili kurahisisha mawasiliano na programu ya ufadhili.
* Walimu 20 toka shule16 wamepatiwa mafunzo ya uchoraji.
* Kufanya mikutano ya kujenga uelewa kuhusu ufadhili katika vijiji 16.
* Kuunda mabaraza 40 ya watoto shuleni na mabaraza 16 ya wanawake katika vijiji 16
* Kutoa matokeo ya utafiti wa mradi wa haki za watoto kwa wadau wa elimu
* Kuwahamasisha maofisa wa wilaya, Kamati/bodi za shule, wenyeviti wa vijiji, wazazi, walimu na wanafunzi kuendeleza haki shuleni.
* Baadhi ya wazazi wa jimbo walishirikiana na ActionAid Tanzania(AATZ ) kujenga darasa la muda
* Kutoa mafunzo kuhusiana na watoto wanaweza kutambua haki zao, Uhuru wa kutoa maoni yao
* Tumepiga picha na kuandika barua kwa marafiki zetu
* Ongezeko la uandikishwaji wa watoto maalum
 | * Kuongezeka kwa uandikishwaji wa watoto na kupungua kwa wanafunzi wanao acha shule.
* Kuongezeka kwa ubora wa elimu kwa wasichana kwa kupunguza mimba za utotoni percentage?
* Kuboreshwa kwa utendaji wa shule percentage?
* Kupungua kwa vitendo vya ukatili vinavyo wakabili wanapo kwenda – wanapo toka shule i.e. ubakaji, bughudha.
* Kutoa huduma ya maji safi kwa wanafunzi na wanajamii
* Usafi wa shule na jamii umeboreshwa.
* Kuwapunguzia mzigo wanawake na watoto wa kutembea mwendo mrefu kutafuta maji hasa nyakati za kiangazi.
* Kuboreshwa kwa afya ya wajawazito.
* Kuandikishwa kwa wasifu mpya 200.
* Kuongezeka kwa uelewa na ushiriki wa jamii kuhusu shughuli za ufadhilii.e. Wazazi kuwasaidia watoto wao kuchora
* Kuongezeka kwa uelewa kuhusu haki ya elimu miongoni mwa wanafunzi na wanajamii.
* Kuandaliwa kwa mipango 12 ya uboreshaji wa shule.
* Shule 2 kati ya 12 zimeweza kufunga njia zinazopita katikati ya mazingira ya shule kwa lengo la kuongeza usalama wa wanafunzi.
* Baadhi ya shule wamejengewa ngazi mterezo na masanduku ya maoni
 |
| 3.  | Usalama wa chakula (Uvuvi) | * Kuanzisha vyama vya ushirika wa wavuvi 14 toka vijiji14 kupitia *“mradi wa uimarishaji vyama vya ushirika vijijinit”* 680 me na 342 Ke
* Kufanya mafunzo ya Uongozi , Usimamizi wa fedha , sheria za uvuvi ,sheria ya Ardhi na.5 ya mwaka 1999, Mipango biashara na kanuni za ushirika kwa jamii ya wavuvi.
* Ziara za mara kwa mara za ufuatiliaji wa maendeleo (TWENDEKAZI na TUSHIKAMANE
* Kutathimini chama cha ushirika wa wavuvi TUSHIKAMANE endapo kimekidhi vigezo vya kupatiwa mkopo.
* Kutembelea vikundi vya uvuvi kila kijiji kuangalia uhai wa kikundi ili kuona namna ya kuviwezesha
 | * Vyama 8 vya ushirika vimepatiwa usajili wa muda , kufungua akaunti benki na kuandaa katiba zao.
* Vyama 2 vimepata usajili kamili.
* Vyama 2 vimechaguliwa kushirikiana na (TWENDEKAZI na TUPENDANE na kupatiwa mkopo)
* Chama cha ushirika TUSHIKAMANE kime fufuliwa.
 |
| 4. | Kodi na uwajibikaji wa umma. | * Kuelimisha umma kuhusu utolewaji wa huduma za kijamii
* Kufanya vikao vya uhamisishaji kwa viongozi wa vijiji , maafisa wa Halmashauri ya wilaya ( Mipango na Mamlaka ya mapato Tanzania (TRA) na Mkurugenzi Mtendaji (w) kuhusu uwajibikaji wa jamii.
* Kuunda na kuimarisha Timu ya ufuatiliaji wa mfumo wa Matumizi ya Umma (Participatory Expenditure Tracking System-PETS )3.
* Kufanya utafiti kuhusu haki ya Kodi uliolenga katika kuongeza ukusanyaji kodi na mgawanyo sawa wa mapato ili kuboresha uwajibikaji jamii katika sekta ya Utalii na ushirikiano wa kimataifa kwaajili ya utoaji wa huduma bora za kijamii wilayani mafia.
* Kujenga uelewa wa wananchi wa vijiji 16 vilivyo chini ya ufadhili na mradi wa ACRE kuhusu Kodi na Uwajibikaji Jamii.
* Kufanya kikao na Mkurugenzi Mtendaji (W) na Mwanasheria (W) kuhusu Kodi na uwajibikaji jamii
* Kufanya utafiti na kutoa ripoti ya utafiti kwa wananchi kuhusu ukusanyaji mapato, mgawo na matumizi katika hoteli na sekta ya uvuvi katika wilaya ya mafia
* Tulipatiwa mafunzo yanayohusu kodi
 | * PETS 3 zimeundwa
* Rasilimali za serikali zimelindwa.
* Jamii imejengewa uwezo wa jinsi ya kuchukua hatua.
* Uelewa wa jumla wa masuala ya kodi na uwajibikaji.
* 10% ya kodi iliyo kusanywa na hifadhi ya bahari ambayo haikulipwa kwa H/wilaya kwa miaka mitatu iliyo pita sasa imelipwa
* Kuongezeka kwa ushiriki wa wanajamii katika kudai uwajibikaji kuhusu ukusanyaji mapato na matumizi yake.
* Kuongezeka kwa uelewa na ushiriki wa wanajamii katika uwajibikaji wa umma na kuiwajibisha Serikali
 |
| 5.  | Utafutaji fedha | * Barua za watoto zenye ubora , Picha , Kutafsiri barua , barua(wasifu) mpya za watoto zimekusanywa na kutuma Makao makuu ya shirika kwa wakati
* Taarifa za fedha za wafadhili zimetumwa kwa wakati.
 | * Kuwa na Msingi imara wa ufadhili (Strong sponsorship base).
* Tumejengewa uwezo wa kuchora na kuandika barua za kirafiki na shirika la actionaid
* Kuibua vipaji vya uchoraji
 |
| 6. | Masuala ya utetezi | * Jitihada za LRP kutoa vifaa vya ujenzi shule ya msingi kibaoni zime sababisha serikali ijenge madarasa 2 zaidi.
 | * Wanafunzi 135 wamenufaika
 |
| 7. | Kampeni ya kupinga mimba za utotoni. | * Watu wapatao 500 walishiriki katika kampeni.
* Kuhamasisha na kuwajengea uwezo walengwa .
* Makosa yanatolewa taarifa kituo cha polisi na taratibu za kisheria zinachukuliwa kwa watuhumiwa.
 | * Kuongezeka kwa uelewa kwa wasichana , wanawake na jamii kwa ujumla kuhusu masuala ya afya ya uzazi.
* CDFs wamekuwa mabalozi wa mabadiliko ya tabia kwa vijana kwanjia ya kutembelea shule , nyumbani na katika mikutano ya vijiji.
* Kupungua kwa mimba za utotoni.
* Kutolewa taarifa za mimba za utotoni.
 |

**Ufanyaji kazi & Ushirikiano katika Jamii**

Ufanyaji kazi na Ushirikiano wetu tunapo tekeleza majukumu yetu kwa jamii ni mzuri na wenye afya. Kwangazi ya wilaya , tunafanya kazi kwa karibu na Mhe, Mkuu wa wilaya na Mkurugenzi Mtendaji na Idara husika. Idara tunazofanya nazo kazi kwa karibu ni;

1. Maendeleo ya Jamii
2. Ustawi wa jamii
3. Ushirika.
4. Elimu (Msingi na Sekondari
5. Polisi – dawati la jinsia
6. sheria
7. Mipango
8. Mazingira

*Ufanyaji kazi wetu na maafisa wa Halmashauri hutegemea shughuli iliyo pangwa.Kawaida huwa tunawaalika wakati wa vikao vya kuandaa mipango na wakati wa kuipitia ili kutathimini utendaji wa LRP , mafanikio , changamoto na kutafuta ufumbuzi na jinsi ya kuendelea mbele.Wakati mwingine tunawatumia kuwezesha mikutano mbalimbali, kutoa elimu na taarifa kwa jamii , wataalamu toka Halmashauri(w) na kuongeza uelewa kati yao.*

Katika ngazi ya jamii tuna fanya kazi kwa karibu na;-

1. Maafisa watendaji wa vijiji
2. Maafisa watendaji kata
3. Wenye viti wa vijiji
4. Viongozi wa dini
5. Watu/viongozi mashuhuri
6. Walimu , wanafunzi , wazazi na kamati za shule
7. Ushirika wa wavuvi
8. Wawezeshaji maendeleo ya jamii (CDFs)
9. Watoa taarifa toka katika Jamii(CRPs)
10. Vikundi vya haki za wanawake
11. Timu za ufuatiliaji wa mfumo wa matumizi ya umma (PETs)

**N.B. YPC**

*Kwa ngazi ya Jamii, huwa tuna waalika wanajamii na viongozi katika vikao vya kuandaa mipango na vya mapitio ya utekelezaji wake, ili kupata mawazo toka kwao , uwajibikaji na kuongeza umiliki wa jamii kwa mradi.Vilevile tuna fanya kazi kwa karibu na ofisi za kata , vijiji,CDFs na CRPs katika kuandaa mikutano ,makongamano na mafunzo yaliyo pangwa.Pia tuna fanya kazi na CDFs, CRPs,vikundi vya haki za wanawake na ushirika wa wavuvi kama chachu ya mabadiliko.*

**Changamoto**

Pamoja na mafanikio makubwa ambayoat LRP imepata , zipo changamoto ambazo imekutana nazo wakati wa muda wa utekelezaji;

|  |  |  |
| --- | --- | --- |
| **Na** | **Issues/ Suala** | **Changamoto** |
| 1. | **Programu** | * Programu zisizo na bajeti i.e. Kodi na Haki
* Uhaba wa fedha kutokana na mdodoro wa kiuchumi duniani.
 |

**FURSA**

* ActionAid inaushirikiano mzuri na jamii pamoja na maafisa wa wilayani.
* Asasi ya Sauti ya Wanawake Mafia, Vikundi vya wanawake na ushirika wa wavuvi vimejipanga vizuri na endapo vitatumiwa sawasawa vinaweza kuleta mabadiliko chanya kwa Wilaya ya mafia.
* Kazi za ActionAid Wilaya ya Mafia zinakubalika na Jamii kwa kiwango kikubwa;
* Jamii inao utayari mkubwa wa kushiriki katika shughuli zetu.
* Pia tumejifunza kwamba Jamii inao uwezo wa kutimiza majukumu yake katika utoaji wa husuma pale wanapo shirikishwa.

***Imeandaliwa na Action Aid -Mafia***